มันนี่ทูเดย์
ส่งร่างแก้ พ.ร.บ.สลากฯ ถึง รมว.คลัง
28 ก.พ. 2558

ส่งร่างแก้ พ.ร.บ.สลากฯ ถึง รมว.คลัง
นายสมชัย สัจจพงษ์ อธิบดีกรมศุลกากร ในฐานะประธานคณะกรรมการสลากกินแบ่งรัฐบาล เปิดเผยว่า ได้ส่งผลประชุมคณะกรรมการสลากเรื่องการแก้ไข พ.ร.บ.สลากกินแบ่งรัฐบาล พ.ศ. 2517 ให้นายสมหมาย ภาษี รมว.คลัง พิจารณาแล้ว เมื่อวันที่ 26 ก.พ.ที่ผ่านมา โดยเสนอให้เพิ่มผลิตภัณฑ์รูปแบบใหม่ เช่น การออกรางวัลเลขท้าย 2 ตัว และ 3 ตัว เพื่อลดปัญหาสลากเกินราคาระยะยาวและยังเสนอการจัดตั้งกองทุนเพื่อรับซื้อสลากเลขไม่สวยหรือที่ขายไม่หมด และเสนอการปรับสัดส่วนเงินรายได้จากการจำหน่าย ขณะเดียวกันได้สั่งการให้หาแนวทางในการจัดสรรโควตา 48 ล้านฉบับ ที่จะหมดสัญญาในเดือน มิ.ย.นี้ให้โปร่งใสมากขึ้น คาดว่าจะสรุปแนวทางการจัดสรรให้ได้ก่อนเดือน มิ.ย. 2558